Á sunnudag lauk síðustu leikjum í undankeppni Ólympíuleikanna 2020 og er nú ljóst hvaða þjóðir mætast þar í blakinu . Áður höfðu nokkur lið tryggt sér þátttökurétt á mótinu en síðustu vikuna var leikið innan heimsálfanna þar sem örfáir miðar voru í boði til viðbótar . Eitt karlalið og eitt kvennalið í hverri heimsálfu fengu sæti á ÓL 2020 og er öllum undankeppnum nú lokið fyrir mótið . Suður-Ameríka : Venesúela ( KK ) og Argentína ( KVK ) Norður-Ameríka : Kanada ( KK ) og Dóminíska lýðveldið ( KVK ) Árið 2016 urðu Brasilíumenn Ólympíumeistarar á heimavelli . Í heildina eru 12 þjóðir sem taka þátt í hvorum flokki en þau sem áður höfðu tryggt sér þátttökurétt á ÓL 2020 gerðu það með sigri í riðlum sem fóru fram síðasta sumar . Alls voru það sex þjóðir en einnig fá gestgjafarnir frá Japan þátttökurétt . Þá bættust við fimm þjóðir nú á dögunum og alls eru þjóðirnar því orðnar 12 talsins . Ólympíuleikarnir hefjast þann 24. júlí með opnunarathöfn í Tókýó og lýkur þann 9. ágúst . Keppni í blaki fer fram frá 25. júlí til 9. ágúst og nær því yfir alla leikana . Keppni í strandblaki hefst einnig 25. júlí og fara síðustu leikir þar fram 8. ágúst en undankeppnir þar eru enn í fullum gangi og skýrast ekki fyrr en í sumar .